**Vaška skupnost Štanjel**  Štanjel, 22.10.2024

Upravni odbor

 Zapisnik

Sestanka upravnega odbora Vaške skupnosti Štanjel

Prisotni:

* Bogomir Hočevar
* Boris Hočevar
* Andrej Kobal
* Primož Švagelj

Odsoten: Valter Ščuka ( opravičeno )

1. **DELAVNA AKCIJA**

V soboto , 26.10.2024 bo delovna akcija zato smo se dogovorili kako bomo razdelili dela po skupinah s tem, da je to odvisno od udeležba. V načrtu je ureditev poti od Štanjela proti Kobdilju, pot na pokopališče, popravilo mreže na igrišču, obnovitev igral ( barvanje ) ter pobiranje smeti okrog vasi.

 **2. PROBLEM JAŠKA PRI HIŠNI ŠTEVILKI 160**

Jašek na cestišču je popolnoma razmajan, tako , da je samo vprašanje časa kdaj se bo pogreznil. Prosimo vas za takojšnje popravilo, zelo verjetno je, da bo prišlo do nesreče. Prav tako je tudi jašek na pločniku na isti lokaciji problematičen saj ob močnem deževju vrže pokrov ven.

 **3. VEJEVJE NA CESTAH**

Prosimo vas, da od lastnikov zahtevate da porežejo vejevje ki sega na cestišča po celi vasi. Na kar nekaj lokacijah je to zelo moteče in nevarno saj so ceste po vasi že tako zelo ozke. Križišča pa so marsikje nepregledna.

  **4. CESTNA OGRAJA NAD ŽELEZNIŠKEM PREDOROM**

Ko so sanirali cestišče od mesnice proti Podlasom so staro pot ki vodi v Štanjel enostavno zaprli z ograjo. Prosim vas , da od pristojnih zahtevate , da se tam uredi prehod, kot je vedno bil.

**5. UREDITEV ODVODNIH VODA POD MESNICO**

Kljub zagotovilu , da se bo uredilo odvod meteorne vode, ki ob večjem deževju odnaša vse pred sabo se ni še nič premaknilo. Vse je razrito, zato vas prosimo, da to v najkrajšem času uredite.

6. **ZID POD PARKIRIŠČEM NA POLJU**

Zid na tem parkirišču je popolnoma dotrajan , na več mestih je izbočen. Če nič drugega, bi vsaj ta zid lahko popravili iz naslova parkirnin.

**7. RAZSVETLJAVA V PARKU**

Zanima nas komu je namenjena razsvetljava v parku. Namreč luči nikoli ne gorijo. Lepo bi bilo, da bi bile prižgane vsaj ob vikendih in praznikih ko je obisk večji.

V.O. V.S. Štanjel

Zapisal: Bogomir Hočevar